cyanic-selkie/wikianc huggingface dataset:
গুড়পুকুরের মেলা
ইতিহাস
তবে গুড়পুকুর নামকরণের অন্যান্য অভিমতও রয়েছে, যেমন: কারো মতে পুকুরে মনসা পূজার বাতাসা ফেলা হতো আর ঐ বাতাসার জন্য পুকুরের পানি মিষ্টি লাগতো বলেই এধরনের নামকরণ। কারো মতে, পুকুরটিতে পানি থাকতো না বেশিদিন; পরে স্বপ্নে দেখা গেলো পুকুরে ১০০ ভাড় গুড় ঢালতে হবে, আর সেমতে কাজ করার ফলেই পুকুরে পানি এলো, তাই এই নামকরণ। আবার শোনা যায়, পুকুরের তলদেশ থেকে একসময় মিষ্টি পানি উঠতো বলে এমন নামকরণ। কারো মতে পুকুরের পাড়ে একসময় প্রচুর খেজুর গাছ হতো। একবার সব গাছের রস সংগ্রহ করে তা দিয়ে গুড় তৈরি করে তার বিক্রীত মূল্যে খনন করা হয় এই পুকুর। আর সেই থেকেই এই পুকুরের নাম গুড়পুকুর। তবে ঐতিহাসিক আবদুস সোবহান খান চৌধুরীর মতে, চৌধুরীপাড়ার রায় চৌধুরীরা গৌরবর্ণের ব্রাহ্মণ ছিলেন। তাই তাদের পুকুরকে বলা হতো গৌরদের পুকুর। সেই 'গৌরদের পুকুর'-ই কথার বিবর্তনে হয়ে যায় 'গুড়পুকুর'।
মেলাটি আবহমান কাল ধরে চলে এলেও ২০০২ খ্রিষ্টাব্দের ২৮ সেপ্টেম্বর মেলা চলাকালে শহরের একটি সিনেমা হল আর সাতক্ষীরা স্টেডিয়ামে সার্কাসের প্যান্ডেলে বোমা হামলা করে জঙ্গীরা। এই ঘটনায় ৩ জন নিহত হয়, আহত হয় শতাধিক নারী-পুরুষ আর শিশু। এর ফলে ৬ বছর ধরে মেলা পরিচালনার অনুমতি না পাওয়ায় মেলা বন্ধ ছিলো। অবশেষে ২০০৯ খ্রিষ্টাব্দে আবার শুরু হয় এই মেলা। মেলা সাধারণত এক মাসব্যাপী অনুষ্ঠিত হলেও ঐবছর মেলা ১০ দিনব্যাপী অনুষ্ঠিত হয়।
আশিকুর রহমান
আশিকুর রহমান একজন বাংলাদেশী টেলিভিশন পরিচালক, চলচ্চিত্র নির্মাতা এবং চিত্রনাট্যকার। তিনি পাঁচটি অ্যাকশনধর্মী চলচ্চিত্র পরিচালনা করেছেন: কিস্তিমাত, গ্যাংস্টার রিটার্নস, মুসাফির, অপারেশন অগ্নিপথ এবং সুপার হিরো। তিনি কিস্তিমাত ছাড়া সবকয়টি চলচ্চিত্র রচনা করেছেন।
প্রাথমিক জীবন
আশিকুর রহমান ঢাকায় জন্মগ্রহণ করেন। তিনি বাংলাদেশ প্রকৌশল ও প্রযুক্তি বিশ্ববিদ্যালয় (বুয়েট) থেকে পুরকৌশলে ব্যাচেলর সম্পন্ন করেন। পরে আশিকুর রহমান সিডনি প্রযুক্তি বিশ্ববিদ্যালয় থেকে পুরকৌশল ও পরিবেশগত প্রকৌশলে মাস্টার্স এবং ঢাকা বিশ্ববিদ্যালয় থেকে টেলিভিশন ও চলচ্চিত্র অধ্যয়নে স্নাতকোত্তর ডিগ্রী অর্জন করেন।
আশিকুর রহমান বিএফডিসি সিনেম্যাটোগ্রাফার এসোসিয়েশনের সদস্য এবং বিএফডিসি ফিল্ম ডিরেক্টরস অ্যাসোসিয়েশনের সদস্য। তিনি অস্ট্রেলিয়ান ডিরেক্টর গিল্ড এবং ইঞ্জিনিয়ার্স অস্ট্রেলিয়ার সদস্য।
পেশা
এদিকে রহমান অ্যাকশন চলচ্চিত্র কিস্তিমাত শুটিং শুরু করেন। যেটি ২০১৪ সালে মুক্তি পায়। গ্যাংস্টার রিটার্নস অবশেষে ২৭ নভেম্বর ২০১৫ এ মুক্তি পায়।
রহমানের তৃতীয় ছবি, অ্যাকশন থ্রিলার চলচ্চিত্র মুসাফির, যেটি তিনি লিখেছেন। এটি ২২ এপ্রিল ২০১৬ তে মুক্তি পায়, এবং দর্শকরা এটি ভালভাবে গ্রহণ করা হয়। দ্য ডেইলি স্টারের ফাহিম ফেরদৌস একটি মূল গল্প, কথোপকথন, এবং সিনেমাটোগ্রাফি বলতে চেষ্টা করার প্রশংসা করেন, তবে তিনি কিছু দৃশ্য অপ্রয়োজনীয় ছিল এবং গল্পের কাহিনী পুরোপুরি একসাথে মিলে না বলেও মন্তব্য করেন। তিনি লিখেছিলেন, "আশিকুর রহমান প্রতিশ্রুতি দেখিয়েছেন, এবং আশা করাই যে তিনি আরও ভালো করবেন।" আশিকুর রহমান পরিচালিত ছোট সাংগীতিক চলচ্চিত্র 'সাড়াংশে তুমি' প্রিমিয়ারে এপ্রিল মাসে।  টিভি প্রযোজনার চার বছর পর, রহমান এশিয়ান টিভির জন্য নাটক প্রিন্সেস পরিচালনা করেন।  ২০১৬ সালে তিনি অপারেশন অগ্নিপথ চিত্রগ্রহণ করেন।
অস্ট্রিড এস
অস্ট্রিড স্মেপ্লাস (জন্ম: ২৯ অক্টোবর ১৯৯৬; পেশাগতভাবে অস্ট্রিড এস নামে অধিক পরিচিত) একজন নরওয়েজীয় গায়িকা এবং গীতিকার। ২০১৩ সালে, তিনি নরওয়ের আইডল - Jakten på en superstjerne বাংলা-(একজন সুপারস্টারের খোজে!)  নামক পপ আইডল এর নরওয়েজীয় সংস্করণ প্রতিযোগিতায় ৫ম হওয়ার মাধ্যমে তিনি আত্মপ্রকাশ করেন।
জীবনচরিত
নরওয়ের রেনেবু নামক পৌরসভায় তিনি বেড়ে ওঠেন, স্টেম্পাস খুব কম বয়স থেকেই গানের জগৎতে চলে আসেন। ৯ বছর বয়সেই তিনি এমজিপিজেআর। নামক গানের প্রতিযোগিতামূলক অনুষ্ঠানে অংশগ্রহণ করার জন্য ১০ বছর বয়সী সেলিন হেলগেমোর সাথে গায়ক এসি: দ্য ব্লু স্নোপিস এর অধীনে তার নাম জমা দেন, কিন্তু ড্যুও/গানের দলটি প্রতিযোগিতায় অংশগ্রহণ করার জন্য নির্বাচিত হয়নি, কিন্তু পরে সেলিন মেলোডি গ্রান্ড প্রিক্স জুনিয়র ২০০৭ প্রতিযোগিতা তার "Bæstevænna" (বাংলা- "সেরা বন্ধু") নামক গানটি দ্বারা জিতে নেন, এই গানটি মূলত অস্ট্রিড সম্পর্কে ছিল। ২০১৩ সালে, তার বয়স যখন ১৬ বছর, তখন তিনি পপ আইডল প্রতিযোগিতার নরওয়েজীয় সংস্করণে অংশগ্রহণ করেন, এবং সেই সময়ে তিনি অস্ট্রিড স্মেপ্লাস নামে "সেটার্ড" একটি একক প্রকাশ করেন। গানটির সহ-গীতিকার ছিলেন মার্কিন গায়িকা এবং গীতিকার মেলানী ফন্টানা। ১৮ বছর বয়সে, অস্ট্রিড তার নতুন নামে, তার প্রথম একক "২এম" ইউনিভার্সাল মিউজিক এর অধীনে প্রকাশ করেন। ২০১৫ সালে "২এম" গানটি মার্কিন যুক্তরাষ্ট্রে প্রকাশ করা হয়েছিল। তিনি জনপ্রিয় গায়িকা রিহান্নার একক "ফোর ফাইভ সেকেন্ডস" এর একটি কভার-সংস্করনও প্রকাশ করেছিলেন। ১৭ বছর বয়সে, তার সঙ্গীত কর্ম জীবনের প্রতি আরো মনোযোগী হতে তিনি হাই স্কুল ত্যাগ করেন।
২০১৬ সালে, স্মেপ্লাস অস্ট্রেলিয়ান গায়ক ট্রয়ে সিভান এর ইউরোপের সফরে তার সমর্থনকারী সঙ্গীত শিল্পী হিসাবে কাজ করেছেন, এবং ২০১৬ সালের ২০শে সে তিনি নিজের নামের শিরোনামে একটি ইপি প্রকাশ করেন। ২০১৭ সালে স্মেপ্লাস, জনপ্রিয় মার্কিন গায়িকা কেটি পেরির নতুন অ্যালবাম হুইটনেস এর "হেই হেই হেই" গানটির পেছন কন্ঠ শিল্পী হিসেবে তার কন্ঠ প্রদান করেন।
ফুটবলে ইউরোপীয় চ্যাম্পিয়নশিপ
ফুটবলে ইউরোপীয় চ্যাম্পিয়নশিপ দ্বারা যা বোঝানো হয়ে থাকে:
জোবাইক
জোবাইক হলো বাংলাদেশের ঢাকা, চট্টগ্রাম ও কক্সবাজার জেলায় বাইসাইকেল রাইড শেয়ারিং সেবা দেওয়ার এক ধরনের রাইড শেয়ারিং সিস্টেম। এটি ২০১৮ সালে কক্সবাজারে পরীক্ষামূলক ভাবে চালু হয়। বর্তমানে উক্ত শহরসমূহে ৫ টিরও অধিক স্টেশন এবং ৪৫০ এরও অধিক সংখ্যক বাইসাইকেল নিয়ে তারা রাইড সেবা দিয়ে যাচ্ছে। বর্তমানে এ সেবাটি জাহাঙ্গীরনগর বিশ্ববিদ্যালয়, চট্টগ্রাম বিশ্ববিদ্যালয়, শাহজালাল বিজ্ঞান ও প্রযুক্তি বিশ্ববিদ্যালয়, ঢাকা বিশ্ববিদ্যালয় এ চালু রয়েছে। এছাড়াও ঢাকার মিরপুর, গুলশান, বনানী ও বারিধারাতেও এ সেবাটি চালু রয়েছে।
কলিন ডি গ্র্যান্ডহোম
কলিন ডি গ্র্যান্ডহোম (Colin de Grandhomme; জন্ম: ২২ জুলাই, ১৯৮৬) জিম্বাবুয়ের হারারে এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। অকল্যান্ড এইসের প্রতিনিধিত্ব করছেন। এছাড়াও ঘরোয়া রাজ্য চ্যাম্পিয়নশীপের প্রথম-শ্রেণীর ক্রিকেটে মনিকাল্যান্ড, মিডল্যান্ডস, নাগেনাহিরা নাগাসের পক্ষে খেলেছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করে থাকেন তিনি।
জোবাইক
চালনা বা সেবা গ্রহণ পদ্ধতি
গুগল প্লে স্টোর থেকে Jobike নামের অ্যাপটি ডাউনলোড করে, অ্যাকাউন্ট খুলে, সাইকেলের সঙ্গে থাকা কিউআর কোড স্ক্যান করে সাইকেলটি আনলক্ করে ব্যবহার করা যায়। সাইকেলটি ব্যবহারের জন্য ঢাকায় প্রতি মিনিটে এক টাকা করে দিতে হয়। অ্যাপের মাধ্যমে সাইকেলের লক খোলার সঙ্গে সঙ্গে সময় গণনা শুরু হয়। গন্তব্যে পৌঁছে ব্যবহারকারী যখন সাইকেলটি স্ট্যান্ড করে পুনরায় লক করেন তখন শেষ হয় তার রাইড। রাইডের মূল্য পরিশোধ করতে সাইকেল স্ট্যান্ডের কাছে একটি রিচার্জ কেন্দ্র থাকে। যেখান থেকে ব্যবহারকারীরা জোবাইকের অ্যাপে রিচার্জ করতে পারেন। আর সেই অ্যাকাউন্ট থেকেই রাইডের ভাড়া পরিশোধ করা যায়।
কলিন ডি গ্র্যান্ডহোম
প্রারম্ভিক জীবন
২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ের পক্ষে অংশ নেন। ২০০৬ সালে জিম্বাবুয়ে থেকে অভিবাসিত হয়ে নিউজিল্যান্ডে চলে যান ও অকল্যান্ড দলের সদস্য মনোনীত হন। তার বাবা লরেন্স জিম্বাবুয়ের টেস্ট মর্যাদা প্রাপ্তির পূর্বে জিম্বাবুয়ের প্রতিনিধিত্ব করেছেন।
জোবাইক
ইতিহাস
জোবাইক রাইড শেয়ারিং সেবাটি চালু করেন বাংলাদেশী তরুণ উদ্দোক্তা ও ই-কমার্স জায়ান্ট আলিবাবা এ কর্মরত মেহেদী রেজা। এটি ১৮ জুন ২০১৮ থেকে রাইড শেয়ারিং সেবা দেওয়া শুরু করে। এই সেবাটি পর্যটন নগরী কক্সবাজারে চালুর মাধ্যমে এর যাত্রা শুরু হয়।  প্রথম দিকে সেবাটি কক্সবাজার শহরের কলাতলী, সুগন্ধা ও লাবণী পয়েন্টে রাইড শেয়ারিংয়ের মাধ্যমে শুরু হয়। পরবর্তীতে এটি জাহাঙ্গীরনগর বিশ্ববিদ্যালয়, চট্টগ্রাম বিশ্ববিদ্যালয়,  এবং শাহজালাল বিজ্ঞান ও প্রযুক্তি বিশ্ববিদ্যালয়ে চালু হয়।  রাজধানীর মিরপুর ডিওএইচএস এলাকায় ৫০টি বাইসাইকেল নিয়ে শুরু হয় ‘জোবাইকের’ নতুন প্রকল্প।   ১৬ অক্টোবর ২০১৯ তারিখে আনুষ্ঠানিকভাবে জোবাইক সেবা ঢাকা বিশ্ববিদ্যালয়ে চালুর পর সর্বশেষ ২৪ জুন ২০২০ তারিখে নতুন ১০০টি বাইসাইকেল নিয়ে ঢাকার গুলশান, বনানী ও বারিধারাতে রাইড শেয়ারিং সেবা চালু করা হয়।
মসজিদে আল ফাদেক
আল-ফাদেকের মসজিদ (আরবি: مسجد الفضيخ) বা অ্যাসি-সিয়ামস মসজিদ, মসজিদটি পূর্বে নবী মুহাম্মদ এবং তাঁর সাহাবারা যখন তাদের শত্রুদের দ্বারা ঘিরে থাকত তখন নামাজের জন্য ব্যবহৃত হত এবং পরে এটি মসজিদ হিসাবে নামকরণ করা হয়েছিল বানী নধির। অন্যদিকে বলা হয়ে থাকে যে আয়াত যে অ্যালকোহল নিষিদ্ধ করেছিল এখানে অবতীর্ণ হয়েছিল এবং মুসলমানরা তখন এখানে মদ ছড়িয়ে দেয়। এই ধর্মীয় অনুষ্ঠানের গুরুত্ব বিবেচনা করে, যা ধর্মীয় আদেশের আনুগত্যের সাথে আচরণ করে, মসজিদটি পরে নামকরণ করা হয় আল-ফাদেক, যার অর্থ রান্না করার আগে খেজুর দ্বারা তৈরি একটি পানীয়।
মসজিদটি মদীনার মাঝামাঝি ওয়াদী মুদজাইনাবে অবস্থিত, আল-মসজিদ আন-নববি থেকে কম বা কম ৩.৫ কিমি এবং কিউবা মসজিদ থেকে ১ কিলোমিটার দূরে অবস্থিত।
ধম্ম গুণ
বৌদ্ধ ধর্মে ত্রিশরণের মধ্যে ধম্ম গুণ দ্বিতীয়। বৌদ্ধ ত্রিপিটক গ্রন্থে ত্রিশরণের গুণ ব্যাখ্যা করা আছে। বৌদ্ধ গ্রন্থে ধম্মের গুণকে ছয়টি পর্যায়ে ভাগ করা হয়েছে। যথা - এই ধম্মের ছয় গুণকে ড. ভিক্ষু সত্যপাল বাংলায় বর্ণনা করেছেন -
কেইশা গ্রে
কেইশা গ্রে (জন্ম ৯ই জুন, ১৯৯৪) একজন মার্কিন প্রাক্তন পর্নোগ্রাফিক চলচ্চিত্র অভিনয়শিল্পী ।
পেশা
গ্রে ২০১৩ সালের আগস্টে পর্নোগ্রাফি শিল্পে প্রবেশ করেন এবং সে বছরের ডিসেম্বরে মোটলি মডেলস নামে একটি সংস্থায় যোগ দেন। তিনি নিজেই ইন্ডাস্ট্রিতে যোগদানের আগে অশ্লীলতার ভক্ত ছিলেন এবং তার প্রিয় অভিনয়শিল্পীরা ছিলেন সাশা গ্রে এবং জেমস দ্বীন তার এজেন্টরা তার ডাক নামের শেষে গ্রে যোগ করে তার মঞ্চের নাম নির্ধারণ করেছিলেন কারণ তারা সাশা গ্রে-র প্রতি তার আকর্ষণ সম্পর্কে অবগত ছিল। "কেইশা" উচ্চ বিদ্যালয় থেকেই তাঁর ডাকনাম।
গ্রে "কেইশা" নামে পর্নপ্রস স্টুডিও থেকে হার্ডএক্স এর পরিচালনায় প্রথম পর্ণ জগতে পা রাখেন। এরপর সে ইন্টাররেসিয়াল করা শুরু করেন এবং গ্রের প্রথম ইন্টাররেসিয়াল দৃশ্য ছিল মাই ফাস্ট ইন্টাররেসিয়াল ব্ল্যাকড ডট কমের জন্য করেছিলেন। তিনি কেইশা চলচ্চিত্রের জন্য প্রথম অন-স্ক্রিন ব্লো ব্যাং এবং বালক/ছেলে/মেয়ে ত্রয়ী করেছিলেন, বিগ অ্যানাল অ্যাসেস ৩ এ প্রথম পায়ুসঙ্গম দৃশ্য করেছিলেন, স্ট্যাকড ৩ এ প্রথম ইন্টাররেসিয়াল পায়ুসঙ্গম করেছিলেন, এবং তার প্রথম গ্যাং ব্যাং এবং প্রথম ডাবল অনুপ্রবেশের দৃশ্য গ্যাংবাং মি ২, যার সবকটি দৃশ্যই পরিচালক ম্যাসন হার্ড এক্সের হয়ে ধারণ করেছিলেন
গ্রেকে স্থান দেওয়া হয়েছিল সিএনবিসির "দ্য ডার্টি ডজন:পর্ন'স বিগেস্ট স্টার্স '' তালিকায় ২০১৬ সালে। তিনি ২০১৫ সালে "বেস্ট নিউ স্টারলেট" সহ আরো বিভিন্ন পুরষ্কারের জন্য এভিএন কর্তৃক মনোনীত হয়েছিলেন এবং এক্সআরসিওর ২০১৭ সালের "সুপারস্টাট অফ দ্য ইয়ার" এর জন্য মনোনীত করেছিল। তিনি ২০১৮ সালে পর্নোগ্রাফি থেকে অবসর নিয়েছেন।
বাহাওয়ালনগর জেলা
বাহাওয়ালনগর জেলা, পাকিস্তানের পাঞ্জাব প্রদেশের একটি জেলা। পাকিস্তানের স্বাধীনতার পূর্বে, বাহাওয়ালনগর ছিল বাহাওয়ালপুরের নবাব কর্তৃক বাহাওয়ালপুর রাজ্যের একটি অংশ। বাহাওয়ালনগর হচ্ছে জেলাটির রাজধানী শহর। ২০১৭ সালের আদমশুমারি হিসাব অনুযায়ী এখানকার জনসংখ্যা ছিল প্রায় ২৯,৮২,০০০ জন এর মত।
প্রশাসন
বাহাওয়ালনগর জেলার ৫টি তহসিল এবং ১১৮ টি ইউনিয়ন পরিষদসহ নিয়ে ৮,৮৭৮ বর্গ কিলোমিটার এলাকা জুড়ে গঠিত হয়েছে।
ভাষা
১৯৯৮ সালের জাতীয় আদমশুমারির হিসাব অনুসারে, জেলার প্রধান ভাষা বা মাতৃভাষা হচ্ছে পাঞ্জাবী, যা জনসংখ্যার প্রায় ৯৪.৬% মানুষ কথা বলে থাকে, এছাড়াও উর্দু রয়েছে ৩.৭% এবং সরাইকি ১.২%।
জনসংখ্যা এবং সাক্ষরতার হার
পাকিস্তানের ১৯৯৮ সালের আদমশুমারির হিসাব অনুসারে বাহাওয়ালনগরের জনসংখ্যা ছিল প্রায় ২,০৬১,৪৪৭ জন এর মত।
রোনাল্ড ক্রফোর্ড (হাঁটার প্রতিযোগী)
রোনাল্ড জন ক্রফোর্ড (২৬ মার্চ ১৯৩৬ - ৮ আগস্ট ২০১৮) ছিলেন একজন অস্ট্রেলীয় হাটার প্রতিযোগী যিনি ১৯৫৬ সালের গ্রীষ্মকালীন অলিম্পিকে, ১৯৬০ সালের গ্রীষ্মকালীন অলিম্পিকে এবং ১৯৬৪ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন।
কোয়েল মল্লিক
কোয়েল মল্লিক (জন্ম ২৮ এপ্রিল ১৯৮২) একজন ভারতীয় বাংলা চলচ্চিত্র অভিনেত্রী। তিনি অভিনেতা রঞ্জিত মল্লিকের মেয়ে। তিনি জিৎতের বিপরীতে নাটের গুরু (২০০৩) দিয়ে চলচ্চিত্রে অভিষেক করেন। তার অনেক ছবিতে তার সহ-অভিনেতা ছিলেন জিৎ ও দেব । তার জনপ্রিয় কিছু ছবি হল শুভ দৃষ্টি (২০০৫), মন মানে না (২০০৮), প্রেমের কাহিনী (২০০৮), পাগলু (২০১১), পাগলু ২ (২০১২), রংবাজ (২০১৩), অরুন্ধতী (২০১৪) এবং বেশ করেছি প্রেম করেছি (২০১৫)।
প্রাথমিক জীবন এবং শিক্ষা
২০১৫ সালের ফেব্রুয়ারিতে তিনি সুরিন্দার ফিল্মসের কর্ণধার নিসপাল সিং কে বিয়ে করেন। বাঙালি ও পাঞ্জাবি দুই নিয়মেই তার বিয়ে অনুষ্ঠান অনুষ্ঠিত  হয়।  ২০২০ সালের ৫ মে তার এক‌টি পুত্র সন্তান হয়।
চলচ্চিত্র
কোয়েল মল্লিক ২০০৩ সালে জিতের বিপরীতে নাটের গুরু সিনেমার মাধ্যমে চলচ্চিত্রে অভিষেক ঘটে। এই ছবির পর থেকে জিৎ-কোয়েল জুটি এক জনপ্রিয় জুটি হিসেবে বিভিন্ন সিনেমায় অভিনয় করে (প্রায় ১১টি ছবিতে)। ২০০৪ সালে কোয়েল দেবীপক্ষ, শুধু তুমি, বাদশাহ্‌, বন্ধন ছবিতে অভিনয় করে। প্রথম দুটি ছবি বক্স অফিসে তেমন কিছু করতে না পারলেও বাদশাহ্‌ খুবই হিট হয় এবং বক্স অফিসে ব্লকবাস্টার তকমা পায়। ২০০৫ সালে কোয়েল শুভ দৃষ্টি, মানিক, যুদ্ধ, চোরে চোরে মাসতুতো ভাই ছবিতে অভিনয় করে। যুদ্ধ ছবিতে সে মিঠুন চক্রবর্তী ও দেবশ্রী রায়ের বিপরীতে অভিনয় করে। ২০০৬ সালে আরো গুরুত্বপূর্ণ চরিত্রে, একজন সাংবাদিক হিসেবে এমএলএ ফাটাকেষ্ট ছবিতে অভিনয় করে। সে ১৯৭০ সালে নির্মিত লাভ স্টোরির পুননির্মান লাভ ছবিতে ২০০৮ সালে অভিনয় করে। ২০০৯ সাল হতে কোয়েল নানা বিখ্যাত ছবি যেমন বলো না তুমি আমার, দুই পৃথিবী, পাগলু, হান্ড্রেড পার্সেন্ট লাভ, হেমলক সোসাইটি, পাগলু ২ সহ আরো নানা ছবিতে অভিনয় করে। ২০১১ সালে দেব-কোয়েল জুটি রাজিব বিশ্বাস পরিচালিত ও সুরিন্দার ফিল্মস প্রযোজিত পাগলু ছবিতে অভিনয় করে। এই ছবিটি চ্যালেঞ্জ ২ (২০১২) এর আগ পর্যন্ত মুক্তির প্রথম দিনে সর্বাধিক দর্শক দেখার রেকর্ড করে। এর পর এই জুটি পাগলু ২ ছবিতেও অভিনয় করে। এছাড়াও এই জুটি আরো নানা ব্লকবাস্টার ছবিতে অভিনয় করে।
টেলিভিশন
কোয়েল কথা ও কাহিনী টক-শোর মাধ্যমে টেলিভিশনে তার পদার্পণ ঘটায় ও ইটিভি বাংলায় রিয়েলেটি শো ঝলক দিখলা ঝা বিপরীতে রেমো ডি' সুজার সঙ্গে ও পেয়ার ওয়ালা লাভ স্টোরি রাহুল বৈদ্যর বিপরীত।
২০০৭ সালে জি বাংলায় প্রথম সম্প্রচারিত মহালয়ায় তিনি দেবী মহিষাসুরমর্দিনীর ভূমিকায় অভিনয় করেছিলেন।
শি সেস ইন্ডিয়া
কাজ
এই ওয়েবসাইটটি ভারতের যৌন্য সহিংসতার ভিষয়ে সহজ ভাষায় তথ্য প্রদান করে। এটি এক এক করে এফএইআর করা, পুলিশ স্টেশনে, হাসপাতালে গিয়ে এবং আদালতে গিয়ে কি কি করতে এবং মনে রাখতে হবে সেটি বোঝায়। এই তথ্যগুলি হিন্দি, মারাঠি ও জার্মান ভাষায় ওয়েবসাইটটিতে উপস্থিত।
এরা গ্লোবাল সিটিজেন নামক একটি সংস্থার ভারতীয় শাখার সাথে যুক্ত হয়ে স্যানিটারি ন্যাপকিনকে কর মুক্ত করার আবেদন জানায়। এই এনজিওটি সেই সব মহিলাদের কাউন্সেল্লিং করতে সাহয্য করে যারা যৌন্য হিংসার শিকার। এর জন্য এরা নিকটবর্তী থানা, হাসপাতাল ও মনস্তাত্ত্বিকের ঠিকানা প্রদান করেন। এরা এদের ডিরেক্টরিতে আইনজীবী ও স্ত্রীরোগবিশারদদের সংখ্যা বাড়ানোর চেষ্টা করছেন, যাতে এরা এই সব প্রতারিত মহিলাদের সাহয্য করতে পারেন।
মাদ্রাসা-এ তৈয়্যবিয়া তাহেরিয়া হেলিমিয়া সুন্নিয়া
মাদ্রাসা-এ তৈয়্যবিয়া তাহেরিয়া হেলিমিয়া সুন্নিয়া সিলেটের একটি ধর্মীয় শিক্ষাপ্রতিষ্ঠান ও আলিয়া মাদ্রাসা। এই মাদ্রাসা আনজুমান-এ-রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে। মাদ্রাসাটিতে বর্তমানে দাখিল (এসএসসি) পর্যন্ত বিদ্যমান রয়েছে।
অবস্থান
মাদ্রাসাটি সিলেট সিটি কর্পোরেশনের ৩৯ নং ওয়ার্ডের মাইয়ার চর, তালুকদার পাড়ায় অবস্থিত।
ইতিহাস
এই মাদ্রাসা ২০০৮ সালে সিলেট সদরের টুকের বাজারের মইয়ারচর, তালুকদার পাড়ায় প্রতিষ্ঠিত হয়। এটি বাংলাদেশ মাদ্রাসা শিক্ষা বোর্ডের অধীনে পরিচালিত।
ফিনল্যান্ড উপসাগর
ফিনল্যান্ডের উপসাগর ( Suomenlahti; Soome laht ; Фи́нский зали́в ফিনস্কি জালিভ,  আইপিএ: <span class="IPA" title="Representation in the International Phonetic Alphabet (IPA)">[ˈFʲinskʲɪj zɐˈlʲif] ; Finska viken) হল বাল্টিক সাগরের পূর্বতম অংশ। এটি উত্তরে ফিনল্যান্ড, দক্ষিণে এস্তোনিয়া এবং পূর্বে রাশিয়ার সেন্ট পিটার্সবার্গ অবধি বিস্তৃত, যেখানে নেভা নদী এটির সাথে মিশে যায়। উপসাগরের পার্শ্ববর্তী অন্যান্য প্রধান শহরগুলির মধ্যে রয়েছে হেলসিঙ্কি এবং তালিন। ফিনল্যান্ড উপসাগরের পূর্ব অংশটুকু রাশিয়ার অন্তর্গত, এবং রাশিয়ার কিছু গুরুত্বপূর্ণ তেল বন্দরগুলো, সেন্ট পিটার্সবার্গের কাছে ( প্রিমোরস্ক সহ) সর্বাধিক দূরে অবস্থিত। সেন্ট পিটার্সবার্গের প্রতি সমুদ্রপথ হিসাবে, ফিনল্যান্ড উপসাগর রাশিয়ার জন্য যথেষ্ট কৌশলগত গুরুত্ব হিসাবে উপস্থিত হয়েছে এবং থাকতে অব্যাহত রয়েছে। বাল্টিক সাগরকে প্রভাবিত করে এরকম কিছু পরিবেশগত সমস্যা  উপসাগরটির অগভীর অংশে সবচেয়ে বেশি দেখা যায়।
ভূগোল
থাম্ব|300x300পিক্সেল| ফিনল্যান্ড উপসাগর থাম্ব| 2003 সালের জানুয়ারিতে উপগ্রহ চিত্রটি উপসাগরকে পুরোপুরি হিমায়িত দেখায়।
উদ্ভিদ ও প্রাণীজগত
থাম্ব| এস্তোনিয়ার মালুসি দ্বীপপুঞ্জ ফিনল্যান্ড উপসাগরে ধূসর সিলের অন্যতম প্রধান আবাসস্থল। উপসাগরের অবস্থিত প্রজাতির মাছগুলোর অন্তর্ভুক্ত আছে আটলান্টিক স্যামন, জরায়ুজ ইলপাউট, গোবিগুলো, belica, loach, ইউরোপীয় মোটা ব্যক্তি, সাধারণ মাছের পোনা, সিলভার ব্রিম, সাধারণ মাছবিশেষ, ruffe, মাছবিশেষ দোষারোপ, স্টিকলব্যাক, ইউরোপীয় মতস্যবিশেষ, সাধারণ রুদ, কটা ট্রাউট, পোনামাছ, pipefish, মাগুরজাতীয় মাছ, উচ্চাসন, গুডগেওন, lumpsucker, দিব্যি, বানমাছ জাতীয় একধরনের সামুদ্রিক প্রাণী, vendace, তারা-বান মাছবিশেষ, সাধারণ Whitefish, সাধারণ মিঠা পানির মাছ, Zander, orfe, উত্তর পাইক, মেরুদণ্ডযুক্ত loach, রোগা লোক, বাল্টিক হেরিং, সাবের কার্প, সাধারণ বর্ণহীন, ইউরোপীয় পাঁকাল এবং আটলান্টিক কড । বসন্ত এবং শরতে বাণিজ্যিক মাছ ধরা হয়। ধূসর সীল এবং আংটিযুক্ত সীল উপসাগরে দেখা হয়, কিন্তু পরেরটি খুব বিরল।
প্রত্নতত্ত্ব
থাম্ব| এর জাহাজডুবি Kazanets কাছাকাছি Osmussaar এস্টোনিয়ার।
দূষণ
ডান|থাম্ব|300x300পিক্সেল| উত্তর-পশ্চিম রাশিয়ার কিংসেপস্কি জেলার সোইকিনস্কি উপদ্বীপে উস্ট -লুগা মাল্টিমোডাল কমপ্লেক্স
পাখি (শিরোনামহীনের গান)
"পাখি" বাংলা রক ব্যান্ড শিরোনামহীনের গান। এটি ২০০৬ সালের ১ মে প্রকাাশিত ইচ্ছে ঘুড়ি স্টুডিও অ্যালবামের দ্বিতীয় গান। গানটি রচনা এবং সুর করেছেন জিয়াউর রহমান জিয়া এবং পরিবেশন করেছেন তানজির তুহিন। ঢাকার জি-সিরিজ প্রযোজনা সংস্থার অধীনে গানটি অ্যালবাম আকারে সিডি সংস্করণে প্রকাশিত হয়। গানটির একটি আনুষ্ঠানিক মিউজিক ভিডিও প্রকাশিত হয়েছে, যেটি পরিচালনা করেছেন রোমো খান। ২০০৬ সালে সিটিসেল-চ্যানেল আই মিউজিক পুরস্কার অনুষ্ঠানে সেরা গান বিভাগে পুরস্কার লাভ করে।
গানের কথায় শহুরে সংকট প্রকাশের চেষ্টা থাকলেও শিরোনামহীন কোনও মন্তব্য বা পরামর্শ প্রদানের চেষ্টা করেনি।
কর্মীবৃন্দ
গানে এবং মিউজিক ভিডিওর সঙ্গে সম্পৃক্ত কর্মীবৃন্দ এবং শিল্পিগণ:
নোলক বাবু
নোলক বাবু একজন বাংলাদেশী গায়ক। তিনি ক্লোজআপ ওয়ান এর প্রতিযোগিতার একজন আধুনিক গায়ক হিসেবে প্রথম পুরস্কার বিজয়ী, যা একটি টিভি অনুষ্ঠান সবার অংশ গ্রহণ ও ভোটের মাধ্যমে সেরা গায়ক নির্বাচন করে।
প্রথম জীবন
নোলক বাবু জামালপুর জেলায় জন্ম গ্রহণ করেন। তার পারিবারিক নাম ছিল ফরহাদ। তিনি একটি গরীব পরিবারে দারিদ্রতার সাথে লড়াই করে বেড়ে উঠেন। সংগীত শিক্ষা গ্রহণের কোন সুযোগ ছিলনা তার। এর পরেও তিনি কিছু সহায়তা পেয়েছেন জামালপুর শিল্পকলা একাডেমী (সংগীত একাডেমী) থেকে। তার মা ছিলেন পরিবারের একমাত্র উপার্জনক্ষম এবং তিনি খুব দূর্বল ছিলেন তাই তিনি ছেলের সংগীত শিক্ষার অর্থ যোগাড় করতে পারেননি।
২০০৫ সালে যখন ক্লোজআপ১ শুরু হয় তখন ফরহাদ নিজের নাম রেজিষ্টার করেন নোলক বাবু হিসেবে।
ক্লোজআপ১
সিলেকশন রাউন্ডে তিনি এসেছিলেন মনোযোগের সহিত "শোয়া চান পাখি" নামের প্রয়াত লোকগীতি গায়ক উকিল মুন্সীর একটি জনপ্রিয় লোকগীতি নিয়ে। পরের রাউন্ডে তিনি গান "আমার গায়ে যত দুঃখ সয়", "মেঘ ভাঙ্গা রোদ", "কেন এই নিঃসঙ্গতা", "তারা ভরা রাতে" এবং "মা গো ভাবনা কেন"। অবশেষে তাকে ইন্টারনেট ও মোবাইল এসএমএস এর মাধ্যমে ভোটে বিজয়ী ঘোষণা করা হয়।
ইসলামি গান
নোলক বাবু বেশ কিছু ইসলামি গান গেয়েছেন
২০১৩ সালে  প্রকাশিত   হয় শাহ সোহেল এর কথায়   'আমি নামাজ পড়লাম না রে 'শিরোনামে গান
এছাড়াও আরো রয়েছে
* রহমের ফল্গু ধারাগীতিকার ও সুরকার আয়েশা সিদ্দিকা পাঠান।
* করবে আমায় পারগীতিকার ও সুরকার আয়েশা সিদ্দিকা পাঠান।
সমালোচনা
নোলক বাবু মানুষের নিন্দার মুখে পরেন তার জীবনধারা দ্রুত পরিবর্তন করা ও অশিষ্টাচারের কারণে। ২০০৭ সালে তিনি একজন পথিককে রাস্তায় মারধর করার কারণে কয়েকদিন জেল খেটেছেন।
সরকারি কে এম এইচ কলেজ
সরকারি খন্দকার মোশাররফ হোসেন কলেজ (বর্তমানে সরকারি কে এম এইচ কলেজ) বাংলাদেশের খুলনা বিভাগের ঝিনাইদহ জেলার একটি শিক্ষাপ্রতিষ্ঠান। কলেজটির জন্য স্থানীয় ব্যবসায়ী জনাব খন্দকার মোশাররফ হোসেন অনেক অবদান রাখেন। সেই জন্য তার নামেই কলেজটির নামকরণ হয় ‘খন্দকার মোশাররফ হোসেন কলেজ’। বর্তমানে কলেজটি উচ্চ মাধ্যমিক, স্নাতক, সম্মান এবং স্নাতকোত্তর শ্রেণীতে বিভিন্ন বিষয়ে পাঠ দান করা হয়।
ইতিহাস
কলেজটি প্রতিষ্ঠিত হয় ১৯৬৯ সালে ১৬ই জুলাই এবং ২রা আগষ্ট যশোর বোর্ডের অনুমোদন লাভ করে। প্রথমে পুরনো হাইস্কুল প্রাঙ্গণ অর্থাৎ বর্তমান মহিলা ডিগ্রী কলেজে এবং পরে বর্তমান হাইস্কুলের এসেম্বিলহলে পরিচালিত হতে থাকে। কলেজটির প্রতিষ্ঠাকল্পে জনাব রফিউদ্দীন সরদার, হাজী মকবুল হোসেন, নূর মোহাম্মদ সরদার এবং মাসুদুন্নবী চৌধুরী ওরফে পান্নূ মিয়া, শামসুর রহমান, আসাদুজ্জামান কাটু মিয়া প্রমুখ কয়েকজন উৎসাহী কর্মী যথেষ্ট পরিশ্রম ও ত্যাগ স্বীকার করেন। কলেজটির জন্য স্থানীয় ব্যবসায়ী জনাব খোন্দকার মোশাররফ হোসেন অনেক অবদান রাখেন। সেই জন্য তাঁর নামেই কলেজটির নামকরণ হয় ‘খোন্দকার মোশাররফ হোসেন কলেজ’ এবং বর্তমান স্থানেই কোটচাঁদপুর রেলওয়ে ষ্টেশনের দক্ষিণ পূর্ব কোণে রেল লাইনের ধারেই কলেজটি স্থানান্তরিত হয় এবং ৭ একর জমির উপর নিজস্ব কলেজ বিল্ডিং-এ পরিচালিত হয়ে আসছে। প্রথম অধ্যক্ষ ছিলেন জনাব এস, এম, তাজুল ইসলাম এবং ১৯৭০ সাল থেকে ১৯৯৪ সাল পর্যন্ত অধ্যক্ষের পদে ছিলেন জনাব আবদুল মতলেব এবং কলেজটির উত্তরোত্তর উন্নতী করণে জনাব আব্দুল মতলেবের অবদান অপরিশীম। ১৯৭৫ সালে কলেজটি রাজশাহী বিশ্ববিদ্যালয় হতে স্নাতক পর্যায়ে অনুমোদন লাভ করে। ১৯৮৩ সালে তৎকালীন পৌর চেয়ারম্যান জনাব এম এ ওয়াদুদ হুলা মিয়া কলেজটি সরকারী করনে মাহামান্য রাষ্ট্রপতি জেনারেল হুসাইন মোহাম্মদ এরশাদকে অনুরোধ করেন এবং পরবর্তীতে কলেজটি সরকারী করণ হয়। বর্তমানে কলেজটি অনার্স কোর্স চালু হয়েছে।
শিক্ষাকার্যক্রম
বর্তমানে উচ্চমাধ্যমিক শিক্ষা কার্যক্রম ও অনার্স কোর্স চালু রয়েছে। কলেজটিতে পাশের হার ৬৮.১১ শতাংশ।
=== অনার্স কোর্স ===
বর্তমান শিক্ষার্থী ও পরিকাঠামো
বর্তমানে কলেজটিতে শিক্ষার্থীর সংখ্যা প্রায় ৩১৮৭ জন শিক্ষাথী রয়েছে। কলেজটি মোট জমির পরিমান ০৭ একর প্রতিষ্ঠিত। সরকারি খন্দকার মোশাররফ হোসেন কলেজের উত্তর দিকে দ্বীতল ভবনে অফিস রুম, লাইব্রেরী, কমনরুমসহ মানবিক ও বানিজ্য শাখা। এবং কলেজের পশ্চিম দিকের দ্বীতল ভবনে সাইন্স ল্যাবরোটেরী, কম্পিউটার ল্যাবসহ সাইন্সের সকল ক্লাস ও পরিক্ষা নেওয়া হয়। কলেজেরমাঠের দক্ষিন পশ্চিমে একতলা বিশিষ্ট মসজিদ। কলেজের দুই ভবনের সামনে প্রশস্ত খেলার মাঠ । কলেজের পূর্বদিকে হোষ্টেল নির্মানের জন্য খোলা জায়গা এবং একটি শিড়ি বাধাই করা পুকুর খনন করা আছে।
বর্তমান শিক্ষক ও কর্মচারীদের সংখ্যা
কলেজটিতে বর্তমানে শিক্ষক-শিক্ষিকার সংখ্যা প্রায় ৩৬ জন। এবং অফিস কর্মকর্তার সংখ্যা ২৬ জন।
বিদ্যাপতি (চলচ্চিত্র)
বিদ্যাপতি ১৯৩৭ সালের বাংলা জীবনীমূলক চলচ্চিত্র। এটি নিউ থিয়েটারের প্রযোজিত ও দেবকী বসু পরিচালিত। এতে বিদ্যাপতি চরিত্রে অভিনয় করেছেন পাহাড়ী সান্যাল । ছবিতে আরো ছিলেন কানন দেবী, পৃথ্বীরাজ কাপুর, ছায়া দেবী, লীলা দেশাই, কেসি দে এবং কিদার শর্মা । সঙ্গীত পরিচালনা করেছেন আরসি বোরাল এবং গানের কথা লিখেছেন কিদার শর্মা। গল্প, চিত্রনাট্য ও সংলাপ লিখেছেন দেবকী বসু ও কাজী নজরুল ইসলাম । গল্পটি মৈথিলী কবি ও বৈষ্ণব সাধক বিদ্যাপতির জীবনী অবলম্বনে আবর্তিত। ছবির গান জনপ্রিয় হয়ে ওঠে এবং গানের কথা বিদ্যাপতির কবিতাকে ধারণ করলেও তা সময়ের জন্য সাহসী বলে বিবেচিত হয়েছিল। তবে এটি নিশ্চিত করে যে ছবিটি প্রেক্ষাগৃহে ভিড় অর্জন করে এবং ১৯৩৭ সালের একটি বড় সাফল্য।
পটভূমি
রাজা শিব সিংহ ( পৃথ্বীরাজ কাপুর ) এবং তার রাণী লক্ষ্মী ( ছায়া দেবী ) কবি বিদ্যাপতিকে ( পাহাড়ী সান্যাল ) তাদের প্রাসাদে আমন্ত্রণ জানান। তিনি তার নিত্যসঙ্গী অনুরাধাকে নিয়ে আসেন ( কানন দেবী) রানী নিজেকে বিদ্যাপতির কবিতার প্রতি আকৃষ্ট হতে দেখেন এবং তার প্রেমে পড়েন। এটি রাজার জন্য অত্যন্ত যন্ত্রণার কারণ হয়, যিনি তার যন্ত্রণায় তার দায়িত্ব ছেড়ে দেন এবং অনুরাধার দিকে ফিরে যান। অস্থির রানী নিজেকে হত্যা করার সিদ্ধান্ত নেন এবং প্রধানমন্ত্রী যখন এটি শুনতে পান। তখন তিনি তাকে উত্সাহিত করেন, কারণ তিনি অনুভব করেন যে বিদ্যাপতির সংবেদনশীল সাহসী কবিতা রাজার উপর ক্ষতিকারক প্রভাব ফেলেছে। রাজা শেষ পর্যন্ত অনুরাধার মাধ্যমে তার রানীকে ডেকে পাঠান। তিনি লক্ষ্য করেন যে তিনি একই অবস্থানে শুয়ে আছেন এবং রানী মারা গেছে বুঝতে পেরে কাঁদতে শুরু করেন। অনুরাধা এবং শিব লক্ষ্মীকে উঠার চেষ্টা করে সফলতা ছাড়াই।
উৎপাদন
ছবিটি দেবকী বসুর সবচেয়ে পারদর্শী পরিচালকের উদ্যোগ বলে মনে করা হয়। আঁটসাঁট ক্লোজ-আপগুলি গল্পের বর্ণনায় সাহায্য করেছিল যা কবিতা এবং গানকে কেন্দ্র করে। তখনকার চলচ্চিত্রগুলি নায়িকা কেন্দ্রিক ছিল এবং চলচ্চিত্রটিকে বিদ্যাপতি বলা হলেও চলচ্চিত্রের প্রধান তারকা ছিলেন কানন দেবী। একটি শক্তিশালী চিত্রনাট্য সহ তার বিশ্বাসযোগ্য অভিনয় চলচ্চিত্রের প্রধান সমর্থন হয়ে ওঠে।
নগেন্দ্রনাথ সোম
নগেন্দ্রনাথ সোম (১৮৭০ — ১৯৪০) একজন বাঙালি সাহিত্যিক।
প্রারম্ভিক জীবন
নগেন্দ্রনাথ হুগলি জেলা র চুচুড়ায় জন্মগ্রহণ করেন। তার পিতার নাম মহেন্দ্রনাথ সোম। নগেন্দ্রনাথ প্রথম জীবনে আগ্রা ও পাটনায় কাটান। পাটনা থেকে ওভারসিয়ারি পাশ করে কর্মসূত্রে অনেক জায়গায় ঘোরেন ও শেষে কলকাতা পুরসভা র কাজে যোগ দেন।
রচনা
নগেন্দ্রনাথ কবিশেখর ও কাব্যালঙ্কার উপাধি পান। বিভিন্ন পত্রপত্রিকায় তার লেখা প্রকাশ হয়েছে। তার উল্লেখযোগ্য বই মাইকেল মধুসূদন দত্তের জীবন অবলম্বনে রচিত মধুস্মৃতি। তার অন্যান্য রচিত গ্রন্থগুলির মধ্যে আছে বারানসী, প্রত্যাবর্তন, পঞ্চপুষ্প, প্রেম ও প্রকৃতি, শ্মশান শয্যা।
সাখা
সাখা, ইয়াকুতিয়া বা ইয়াকুটিয়া নামেও পরিচিত একটি যুক্তরাষ্ট্রীয় রুশ প্রজাতন্ত্র।
এটি ৩০,৮৩,৫২৩ বর্গকিলোমিটারে (১১,৯০,৫৫৫ বর্গ মাইল) আয়তনের সাথে বিশ্বের বৃহত্তম আঞ্চলিক পরিচালনা সংস্থা, যা অর্ধেক পূর্বাঞ্চলীয় যুক্তরাষ্ট্রীয় জেলা নিয়ে গঠিত। এর রাজধানী হল ইয়াকুটস্ক শহর। এটি চরম এবং তীব্র জলবায়ুর জন্যও পরিচিত, উত্তর গোলার্ধের সর্বনিম্ন তাপমাত্রা ভার্খোয়ানস্ক এবং ওমায়াকনে নথিভুক্ত করা হয়েছে এবং ইয়াকুস্ক শহরে নিয়মিত শীতকালীন গড় তাপমাত্রা সাধারণত −৩৫° সেলসিয়াসের (−৩১ ডিগ্রি ফারেনহাইট) নিচে থাকে। অধি-মহাদেশীয় প্রবণতাগুলি প্রজাতন্ত্রের বেশিরভাগ অংশের জন্য খুব উষ্ণ গ্রীষ্মের কারণ।
সাখা শিকার-সংগ্রহকারী ও বল্গাহরিণ পালনকারী টুঙ্গুসিসি ও প্যালিওসাইবেরিয়ান জাতির প্রথম বাসস্থান স্থান ছিল, যেমন এভেন্কস এবং ইয়ুকাগীর। বৈকাল হ্রদের আশেপাশের অঞ্চল থেকে পাড়ি জমানো তুর্কি সাখা জাতি ৯তম এবং ১৬শ শতাব্দীর মাঝামাঝি সময়ে মধ্য লেনায় স্থায়ীভাবে বসতি স্থাপন করে, সম্ভবত বেশ কয়েকটি অভিবাসনের মধ্যে দিয়ে মধ্য এশিয়ার যাজক অর্থনীতি অভিবাসনকারীরা সাথে নিয়ে আসে। ১৭শতকের গোড়ার দিকে সখাকে রুশ সাম্রাজ্যে ইয়াকুটস্ক ওব্লাস্ট হিসাবে অন্তর্ভুক্ত করা হয় এবং এই অঞ্চলের আদিবাসীরা ইয়াসাক দিতে বাধ্য হয়। রুশীদের বিজয়ের পরের প্রাথমিক সময়টিতে সাখের জনসংখ্যা ৭০% হ্রাস পায়, যদিও সিজারিস্ট সময়কালে মধ্য লেনার বাইরে এবং উত্তর ও পূর্ব দিকে ভিল্যুয় নদীর তীরে সাখা নৃগোষ্ঠীর সম্প্রসারণও দেখা যায় এবং অন্যান্য আদিবাসী গোষ্ঠীগুলিকে স্থানচ্যুত হয়। রুশ গৃহযুদ্ধের শেষ লড়াইয়ের কয়েকটির স্থান ছিল সাখা এবং ১৯২২ সালে ইয়াকুত এএসএসআর-এর মধ্যে ইয়াকুটস্ক ওব্লাস্ট পুনর্গঠিত হয়। সোভিয়েত আমলে বহু জাতিগত রুশ এবং ইউক্রেনীয়দের এই অঞ্চলে স্থানান্তরিত হতে দেখা যায়। ১৯৯১ সালে সোভিয়েত ইউনিয়নের পতনের পরে আধুনিক সাখা প্রজাতন্ত্র (ইয়াকুটিয়া) প্রতিষ্ঠিত হয়।
জনপরিসংখ্যান
২০১০ সালের আদমশুমারি অনুযায়ী জনসংখ্যা ৯,৫৮,৫২৮ জন। জনসংখ্যার ঘনত্ব ০.৩১ প্রতি কিমি২ (২০১৯), যা রাশিয়ার জেলাগুলির মধ্যে নিম্নতম। শহুরে জনসংখ্যা - ৬৫.৪৫% (২০১৮)।
ভাষাসমূহ
সরকারি ভাষা হল রুশ এবং সাখা উভয়ই, যা সাখা ভাষা ইয়াকুত নামেও পরিচিত, যা প্রায় ৪০% জনসংখ্যার দ্বারা কথিত ভাষা। সাখা ভাষা তুর্কি ভাষা পরিবারের সদস্য।
রাজনীতি
সাখা সরকারের প্রধান হলেন প্রধান (পূর্বের রাষ্ট্রপতি)। সাখা প্রজাতন্ত্রের প্রথম প্রধান ছিলেন মিখাইল ইয়েফিমোভিচ নিকোলায়েভ। ২০১০ সালের হিসাবে, রাষ্ট্রপতি হলেন ইয়েগোর বোরিসভ, যিনি ৩১ শে মে, ২০১০ সালে দায়িত্ব গ্রহণ করেন; তার সহসভাপতি হলেন ইয়েগেনিয়া মিখায়লোভা।
অর্থনীতি
সাখার মোট জাতীয় উৎপাদনের ৫০% এর বেশি উৎপন্ন হয় শিল্প খাত থেকে, যা মূলত খনিজ উত্তোলন থেকে উদ্ভূত হয়। রাজধানী ইয়াকুটস্কে পাশাপাশি অলডান, মিরনি, ন্যারিংগ্রি, পোকারভস্ক এবং উদাচনিতে শিল্প উদ্যোগগুলি কেন্দ্রীভূত। হীরা, স্বর্ণ এবং টিনের আকরিক উত্তোলনের খনি ভিত্তিক শিল্পগুলি অর্থনীতির প্রধান কেন্দ্র। বর্তমান সময়ে ইউরেনিয়াম আকরিক খনন করা শুরু হয়েছে।
পরিবহন
এখানে পণ্য পরিবহনের জন্য প্রথম অবস্থানে রয়েছে জলপথে পরিবহন ব্যবস্থা। সাখা প্রজাতন্ত্রে ছয়টি নদীর বন্দর রয়েছে, দুটি সমুদ্র বন্দর রয়েছে (টিক্সি এবং জেলনি মাই)। আর্টিক সমুদ্র পরিবহন সংস্থা সহ চারটি শিপিং সংস্থা এই প্রজাতন্ত্রের মধ্যে কাজ করে। প্রজাতন্ত্রের প্রধান জলপথ হ'ল লেনা নদী, যা ইয়াকুটস্ককে ইরকুটস্ক ওব্লাস্টের উস্ত-কুটের রেল স্টেশনটির সাথে সংযুক্ত করে।
শিক্ষা
সাখায় উচ্চ শিক্ষার সর্বাধিক গুরুত্বপূর্ণ সুবিধার মধ্যে রয়েছে উত্তর-পূর্ব যুক্তরাষ্ট্রীয় বিশ্ববিদ্যালয় (পূর্বে ইয়াকুটস্ক স্টেট বিশ্ববিদ্যালয়) এবং ইয়াকুটস্ক রাজ্য কৃষি একাডেমি।
মিলেতুসীয় দর্শন
মিলেতুসীয় দর্শন বলতে এশিয়া মাইনরের মিলেতুস নগরীকে কেন্দ্র করে গড়ে উঠা দর্শনকে বোঝায়। এই নগরীতেই গ্রিক দর্শনের সূত্রপাত ঘটে। এই নগরীর সাথে এশিয়ার বড় বড় শহরগুলোর বাণিজ্যিক যোগাযোগ ছিল। এ কারণেই নগরীটি বিকশিত হয় এবং উন্নতির চরম শিখরে আরোহণ করে। এরিস্টটল বলেছিলেন, দার্শনিক চিন্তার বিকাশের জন্য দুটি জিনিস আবশ্যক: অবকাশ এবং সম্পদ। মিলেতুসের অধিবাসীদের এ দুটিই ছিল। একে কেন্দ্র করেই আদি দর্শনের সূচনা ঘটায়। তাদের সে দর্শন ছিল সম্পূর্ণ স্বাধীন এবং নিরপেক্ষ, সত্যানুসন্ধানই ছিল তাদের মূল লক্ষ্য। সেরা মিলেতুসীয় দার্শনিকদের একজন হলেন থেলিস।
মৌলিক দার্শনিক চিন্তাধারা
বস্তুজগৎকে কেন্দ্র করেই মিলেতুসীয় দর্শনের শুরু হয়। তাদের সে বস্তুবাদী দর্শন শুরু হয়েছিল দুটি মৌলিক প্রশ্নকে ঘিরে:
দেখা যাচ্ছে, তাদের দর্শনের মূল নিহিত বিশ্বজগতের আদি কারণ এবং সত্তার সন্ধানে। আদিম ও চিরন্তন সত্তা থেকে ইন্দ্রিয়গ্রাহ্য বিভিন্ন পদার্থের উৎপত্তি হল কীভাবে, এ নিয়েই তারা চিন্তা শুরু করেছিলেন। বিষয়টি গুরুত্বপূর্ণ এই কারণে যে, এর মধ্যে মানব মনের মৌলিক সন্দেহের প্রমাণ পাওয়া যায়: ইন্দ্রিয়ের মাধ্যমে আমরা যে জগতের অভিজ্ঞতা অর্জন করছি তা প্রকৃত নয়, একটি অবভাস (অ্যাপিয়ারেন্স) মাত্র। অবশ্য তারা কখনও বলেননি, ইন্দ্রিয় জগৎ মিথ্যা বা অলীক। কিন্তু তাদের মতে এটি প্রকৃত নয়। ইন্দ্রিয় জগৎ যে বাস্তব নয়, একটি ভ্রান্ত অধ্যাস মাত্র তা দার্শনিক চিন্তায় ক্রমেই প্রতিষ্ঠিত হয়ে যায়। কিন্তু এই ধারণার জনক মিলেতুসীয়দের বলা যবেনা। এর বিকাশ ঘটে আরও পড়ে। জগতের মৌল নীতি আবিষ্কারেই তাদের চিন্তা সীমাবদ্ধ ছিল এবং কিছু প্রশ্নের উত্তর খোঁজার মধ্য দিয়েই তা বিকশিত হয়।
তাদের দর্শনের সবচেয়ে বৈপ্লবিক দিকটি হল, বিশ্বজগতের মৌল প্রশ্নের উত্তর খুঁজতে গিয়ে তারা সকল ধর্মমত এবং পৌরাণিক কাহিনী পরিত্যাগ করেন। মানব মস্তিষ্কপ্রসূত বিশুদ্ধ প্রজ্ঞার মাধ্যমেই তারা সবকিছুর ব্যাখ্য দেয়ার চেষ্টা করেন। কিন্তু, তাদের দর্শনেও ঈশ্বর উপস্থিত ছিল। কিন্তু, সে ঈশ্বর কোন একক সত্তা নয়; সমগ্র বিশ্বব্রহ্মাণ্ড তথা ইন্দ্রিয় ও বাস্তব জগৎকেই তারা ঈশ্বর হিসেবে জ্ঞান করেছেন। পরবর্তীকালে গ্রিস এবং অন্যত্র ঈশ্বরকে ব্যক্তি বা একক পরাক্রমশালী সত্তা হিসেবে মেনে নেয়ার যে প্রচলন দেখা যায় তা মিলেতুসীয়দের মধ্যে ছিলনা।
মিলেতুসীয় দর্শনের আরেকটি মৌল বিষয় হল, তারা সবাই সজীব জড়বাদে (hylozoism) বিশ্বাসী ছিলেন। অর্থাৎ তারা বিশ্বাস করতেন, শুধু জীব নয় সকল জড় বস্তুরও প্রাণ আছে। শুধু তারা নন, প্রাক-সক্রেটিসীয় দার্শনিক যুগের সকল দার্শনিকরাই এ মতে বিশ্বাস করতেন। এই বিশ্বাস পোষণকারীদের বলা হয় সজীব জড়বাদী বা হাইলোজোয়িস্ট।
সমকামভীতি
সমকামিতা বা সমকামিদের প্রতি নেতিবাচক ধারণা প্রকাশ কিংবা ভয় পাওয়াকে হোমোফোবিয়া বা সমকামভীতি বলে। তবে লেসবিয়ান, গে, বাইসেক্সুয়াল কিংবা ট্রান্সজেন্ডার অর্থাৎ এলজিবিটি দের প্রতি ঘৃণামূলক আচরণকে হোমোফোবিক আচরণ বলে অভিহিত করা হয়।  এই আচরনের সূত্রপাত প্রায়শঃই ধর্মীয় বিশ্বাস থেকে হয়ে থাকে। সমকামভীতি যৌন অভিমূখীতার ভিত্তিতে,  বিপরীতকামিতা বাদে অন্যদের সামাজিক বৈষম্য ও জবরদস্তিকে উস্কে দেয়। বেশ কিছুক্ষেত্রে সাংগঠনিক ভাবে হোমোফোবিয়া দেখা যায়। যেমনঃ ধর্মীয় হোমোফোবিয়া, অভ্যন্তরীণ হোমোফোবিয়া ইত্যাদি। সমলিঙ্গের প্রতি আকৃষ্ট মানুষেরা কোন কোন ক্ষেত্রে হোমোফোবিক আচরণ করে থাকে, সেটাকে অভ্যন্তরীণ হোমোফোবিয়া বলে আখ্যায়িত করা হয়। এলজিবিটি সম্প্রদায় এই ধরনের নেতিবাচক ধারণা পোষণকারীদের কিছু নাম দিয়ে আলাদাভাবে চিহ্নিত করেছে। লক্ষ করা যায়, নির্দিষ্ট যৌন অভিমূখিতার নেতিবাচকধারণা পোষণকারীদের নির্দিষ্টভাবে চিহ্নিত করা হয়। যেমনঃ লেসবোফোবিয়া দ্বারা লেসবিয়ানদের প্রতি নেতিবাচক ধারণ পোষণ করা বোঝায়। অনুরূপভাবে,বাইফোবিয়া,ট্রান্সফোবিয়া শব্দগুলোরও উৎপত্তি ঘটেছে। বেশ অনেক জায়গায়ই সমকামভীতি শব্দের ব্যবহার নিয়ে আপত্তি করা হয়ে থাকে এবং বলা হয়ে থাকে শব্দটি প্রকৃতপক্ষে সুনির্দিষ্ট নয়।
উৎপত্তি
প্রাচীন গ্রীক পণ্ডিতেরা "হোমোফোবিয়া" শব্দের ব্যবহার দেখা গেলেও, শব্দটির প্রচলন অপেক্ষাকৃতভাবে নতুন। মধ্যপ্রাচ্যে, বিশেষ করে ইসলাম এবং খ্রিস্টান ধর্মের সমকামিতাকে নেতিবাচকভাবে অঙ্কণ করায় শব্দটির ব্যবহার দিনকে দিন বৃদ্ধি পাচ্ছে।
১৯৬০ সালে সাইকোলজিস্ট জর্জ ওয়েনবার্গ হোমোফোবিয়া শব্দটিকে হোমোসেক্সুয়াল ও ফোবিয়া শব্দের মিশ্রণ বলে আখ্যায়িত করেন। ফোবিয়া শব্দের অর্থ ভয় বা কোন নির্দিষ্ট কিছুর প্রতি ভীতি।  ওয়েনবার্গকেই হোমোফোবিয়া শব্দটি প্রথমবারের মতো ব্যবহার করার স্বীকৃতি দেয়া হয়। ১৯৬৯ সালের ২৩শে মে, প্রথমবারের মতো হোমোফোবিয়া শব্দটি ছাপার অক্ষরে প্রকাশিত হয়। স্ক্রু নামক ম্যাগাজিনটিতে শব্দটি দ্বারা বিপরীতকামী পুরুষের মনে সমকামী হওয়ার ভয়কে প্রকাশ করা হয়।
প্রকারভেদ
থাম্ব|১৯৭৭ সালে [[ফ্লোরিডা র মায়ামিতে যৌন অভিমুখিতা র ভিত্তিতে বৈষম্য বিরোধী আইন পাশের পর বিরোধীদের পক্ষ থেকে প্রকাশিত পুস্তিকা।]] হোমোফোবিয়া বিভিন্ন আঙ্গিকের হয়ে থাকে। সামাজিক, ব্যক্তিগতভাবে ছাড়াও মানবিক অনুভূতি, দলগত বিশ্বাস ইত্যাদি হোমোফোবিয়ার রকমফের। এছাড়াও, সমকামভীতি, বর্ণবিদ্বেষ এবং লৈঙ্গিক বৈষম্যকারীদেরকে অসহনশীল পারসোনালিটি ডিজঅর্ডার সমস্যায় ভুগছে বলে চিহ্নিত করা হয়।
ধর্মীয় দৃষ্টিকোণ থেকে
থাম্ব|ইসরায়েলের জেরুজালেমে অনুষ্ঠিত [[গৌরব পদযাত্রা|গৌরব পদযাত্রায় ধর্মীয় গ্রুপের প্রতিবাদ। ]] কিছু কিছু ধর্মে সমকামিদের প্রতি নিরপেক্ষ থেকে শুরু করে সহানুভূতিশীল আচরনের নির্দেশ থাকলেও, বেশিরভাগ ধর্মেই সমকামিবিরোধী শিক্ষা দিয়ে থাকে। কিছু ধর্মে যদিও সাধারণভাবে সমকামিতাকে অনুৎসাহিত করা হয় তবুও কেউ কেউ সমকামিতাকে স্বাভাবিকভাবেই দেখে থাকেন।ধর্মীয়ভাবে সমকামি বিয়ের অনুষ্ঠানও হতে দেখা যায়। এলজিবিটি সম্প্রদায়ের আধ্যাত্মিক চর্চা কথা মাথায় রেখে ক্যুয়র ধর্মের অস্তিত্বও দেখা যায়। ক্যুয়র ধর্ম প্রধানত ধর্মীয় হোমোফোবিয়া বিরোধী যুক্তি প্রদান করে।
অন্তর্বর্তী সমকামভীতি
এলজিবিটি মানুষদের নিয়ে এক ধরনের নেতিবাচক ধারণা বা বিশ্বাসের কারণে কোন কোন সমলিঙ্গে আকৃষ্ট ব্যক্তি নিজের প্রতিই খারাপ ধারণা করতে শুরু করেন।এটাকেই অন্তর্বর্তী হোমোফোবিয়া বলা হয়। এই ধরনের ক্ষেত্রে একজন ব্যক্তি নিজেকে এলজিবিটি হিসেবে মেনে নিতে বা নিজের যৌন পরিচয় মেনে নিতে নিশ্চিত হতে পারেন না। এসব ধারণা মূলতঃ ব্যক্তি ঠিক কোন জায়গা থেকে যৌনশিক্ষা অর্জন করেছে তার উপর নির্ভর করে। এছাড়া একজন মানুষ কোন সমাজে বাস করছে বা কোন ধরনের মানুষের আশেপাশে সবসময় থাকেন এই সবকিছুই অন্তর্বর্তী হোমোফোবিয়ার তীব্রতা নির্ধারণ করে। তবে এই ধরনের হোমোফোবিয়া সঠিক শিক্ষা, থেরাপি এবং অভিজ্ঞতার মাধ্যমে নির্মূল করা সম্ভব।
সামাজিক সমকামভীতি
তাত্ত্বিকগণ দেখিয়েছেন, যে ব্যক্তি সমকামীবিদ্বেষী বা হোমোফোবিক চিন্তা এবং অনুভূতি প্রকাশ করেন। তিনি কেবল সমকামীদের সম্পর্কে তাদের বিশ্বাস বা ধারণা অন্যদেরকে জানাবার জন্য বা তা নিয়ে আলোচনা করার জন্যই এটা করেন না, সেই সাথে তারা সমকামীদের এবং তাদের সামাজিক মর্যাদা থেকে নিজেদেরকে দূরে সরিয়ে রাখার জন্যেও এরকমটা করে থাকেন। এভাবে সমকামীদের থেকে নিজেদের মধ্যে একটা দূরত্ব টেনে তিনি বিপরীতকামী-স্বাভাবিক সমাজে তার বিষমকামী ভূমিকাকে পুনর্নিশ্চিন্ত করেন। এর মাধ্যমে তিনি একজন সমকামী হিসেবে আখ্যায়িত হওয়ার হাত থেকে নিজেকে রক্ষা করেন। এই ব্যাখ্যাটি আরেকটি ধারণার ইঙ্গিত দেয়, তা হল একজন ব্যক্তি কোন সংখ্যাগরিষ্ঠ দলের অংশ হিসেবে নিজের পরিচয়কে প্রতিষ্ঠা করার জন্য অন্য আরেকজনের প্রতি উগ্র বিরোধিতা করতে এবং এর মাধ্যমে সামাজিক বৈধতা অর্জনের চেষ্টা করতে পারেন।
ন্যানসি জে. চোডরো বলেন, হোমোফোবিয়াকে পুরুষের পৌরুষত্ব রক্ষার একটি পদ্ধতি হিসেবে বিবেচনা করা যায়।
বিভিন্ন মনোবিশ্লেষণী তত্ত্ব হোমোফোবিয়াকে ব্যক্তির নিজস্ব সমকামী তাড়নার প্রতি হুমকি বলে মনে করেন, তা সেই তাড়না আসন্নই হোক আর নিছক অনুকল্পিতই (merely hypothetical) হোক। এই হুমকির ফলে মানুষের মধ্যে দমন, অস্বীকার ও প্রতিক্রিয়া তৈরির (reaction formation) উদ্ভব হয়।
সমকামভীতির বিরুদ্ধে লড়াই
থাম্ব|গৌরব পদযাত্রায় অংশগ্রহণকারীরা  ৭০টি দেশের পতাকা বহন করছে। এই ৭০টি দেশে সমকামিতা বেআইনি। হিউম্যান রাইটস ওয়াচ এবং অ্যামনেস্টি ইন্টারন্যাশনালের মতো বেশিরভাগ আন্তর্জাতিক মানবাধিকার সংস্থা প্রাপ্ত বয়স্কদের মাঝে স্বেচ্ছায় সমকামিতা বিরোধী আইনের নিন্দা করে। ১৯৯৪ সাল থেকে জাতিসংঘের মানবাধিকার কমিটি সমকামিতা বিরোধী আইনকে মানবাধিকার বিরোধী আইন বলে আখ্যা দেয়। ২০০৮ সালে রোমান ক্যাথলিক চার্চ কর্তৃক প্রস্তাবিত এক প্রস্তাব জাতিসংঘ বাতিল করে দেয়। উক্ত প্রস্তাবে সমকামিদের আইনগতভাবে অপরাধী হিসেবে চিহ্নিত করে সরকারীভাবে সাজা দেয়ার কথা উল্লেখ করা হয়।
হোমোফোবিয়ার বিরোধী কার্যক্রমের অংশ হিসেবে এলজিবিটি সম্প্রদায় গৌরব পদযাত্রা এবং অন্যান্য রাজনৈতিক কর্মকান্ডের আয়োজন করে। যদিও কারো কারো মতে এসব উগ্র আচরণ এলজিবিটি সম্প্রদায়কে হাসির পাত্র বানাচ্ছে। কিছু কিছু সংগঠন ১৭ই মে হোমোফোবিয়া বিরোধী দিবস পালন করে থাকেন।  ২০০৫ সালে চল্লিশটিরও বেশি দেশে এই দিবস পালিত হয়েছে।
বিষমকামভীতি
বিষমকামভীতি (হেটেরোফোবিয়া) হল ঠিক সমকামভীতির বিপরীত শব্দ। যৌনবিজ্ঞান নিয়ে বৈজ্ঞানিক গবেষণায় বেশ কিছু গবেষক এই শব্দটির ব্যবহার করতে নিষেধ করেন। বিশেষ করে যারা আলফ্রেড কিন্সলের যৌন গবেষণা নিয়ে প্রশ্ন তুলে থাকেন, তারা বিষমকামভীতি শব্দের বিরোধিতা করেন। এখন পর্যন্ত, এই শব্দের অস্তিত্ব ও ব্যবহার যৌনবিজ্ঞানীদের দ্বারা স্বীকৃতি পায় নি। যৌনবিজ্ঞান ছাড়া সেভাবে এই শব্দের প্রকৃতপক্ষে আলাদা কোন মানে নেই, যেহেতু এটি প্রকৃত পক্ষে একটি বিপরীত শব্দ মাত্র।
অর্থনৈতিক ক্ষতি
এমন বেশ কিছু গবেষণা আছে, যা থেকে বলা যায়, সমকামভীতি যেসব দেশে ছড়িয়ে পরেছে, সেসব দেশে অর্থনীতিতে নেতিবাচক প্রভাব পরেছে। এই দেশগুলো থেকে এলজিবিটি মানুষরা সমকামিতা স্বীকৃত এরূপ দেশে স্থানান্তরিত হচ্ছেন। এরফলে একদিকে যেমন মেধাবী সমকামীদের স্থানান্তরের ফলে মেধাপাচার হয়ে যাচ্ছে, একইভাবে সমকামিতাকে কেন্দ্র করে যে পর্যটন ব্যবস্থা গড়ে তোলা যেত, সে সুযোগটাও হেলায় হারানো হচ্ছে। উদাহরণস্বরূপ, এলজিবিটি পর্যটকরদের থেকে স্পেন প্রতিবছর ৬,৮০০ মিলিয়ন ডলার আয় করে যা সরাসরী স্পেনীয় অর্থনীতিতে যুক্ত হয়।
২০০৫ সালে নিউ ইয়র্ক টাইমসের সম্পাদকীয়তে যুক্তরাষ্ট্রের আর্মির ডোন্ট আস্ক ডোন্ট টেল নীতি নিয়ে একটি সম্পাদকীয় প্রকাশ করে। সেখানে দেখানো হয়, ১৯৯৮ সালে এই নীতিকে প্রথম প্রণয়নের পর আফগানিস্তান ও ইরাকের সাথে যুক্তরাষ্ট্রের যুদ্ধ চলার সময়ে সমকামী হওয়ার অভিযোগে ২০ জন আরবীয় অনুবাদককে বরখাস্ত করা হয়। এরপর থেকে বিভিন্ন আরবী নথিপত্র অনুবাদে বিলম্ব হতে থাকে। হিসাব করে দেখা গিয়েছে এই বিলম্বের পরিমাণ ১ লক্ষ ২০ হাজার ঘণ্টা।
ম্যাসাচুসেটস আমহেরস্ট বিশ্ববিদ্যালয়ের অর্থনীতিবিদ এম.ভি. লি বাজেট, মার্চে অনুষ্ঠিত বিশ্ব ব্যাংকের একটি সম্মেলনে ভারতে সমকামী বিদ্বেষীতার জন্য কি পরিমান অর্থনৈতিক ক্ষতি হয় বা অর্থনৈতিক প্রভাব পড়ে তার একটি ফলাফল উপস্থাপন করেন। তার মতে, সমকামভীতির কারণে হতাশা, আত্মহত্যা এবং এইচআইভির কারণে স্বাস্থ্যখাতের সমস্যা মোকাবিলায় ভারতকে অতিরিক্ত ২৩১০০ মিলিয়ন ডলার ব্যায় করতে হয়। এসবকিছু ছাড়াও এলজিবিটি মানুষদের সাথে পুনঃপুন সহিংসতা হওয়া, চাকরি চলে যাওয়া, পরিবার থেকে ত্যাজ্য হওয়া বা পরিবার থেকে প্রত্যাখান হওয়ার পাশাপাশি বিদ্যালয়ে হাস্য-বিদ্রুপের স্বীকার হওয়ার ফলে তারা বিদ্যালয়-কলেজগুলোতে ভালো ফলাফল করেন না, যার ফলে চেইন রিয়াকশনের মত তারা চাকরির ভালো জায়গা গুলোতে যেতে পারেন না, স্বল্প মজুরী পান, স্বাস্থ্যে অবনতির লক্ষণ দেখা যায় এবং স্বল্পায়ু হন। এসবকিছুই ঘটে সমকামভীতির জন্যে। তিনি হিসাব করে দেখিয়েছেন, সমকামভীতির জন্য ভারতের উপার্জন ২০১৪ সালে ৩০,৮০০ মিলিয়ন ডলার কম হয়েছে, যা ভারতীয় জিডিপির ১.৭% ক্ষতি।
সমকামী অধিকার কর্মী আলিমনি তার প্রাথমিক পরিসংখ্যানে দেখান নাইজেরিয়াতে সমকামভীতির জন্য সেদেশটির অর্থনীতির ১% জিডিপি ক্ষতিগ্রস্ত হয়। এবিষয়টিকে আমলে নিলে বলা যায়, ২০১৫ সালে আফ্রিকার ৫৪ টি দেশগুলোর মধ্যে যেহেতু ৩৬ টি দেশে সমকামিতা অবৈধ ছিল তাই এই উপমহাদেশে প্রতিবছর লক্ষ লক্ষ ডলার ক্ষতি হয়।
সমকামভীতির ফলে সমাজে কী ধরনের প্রভাব পরে, তা নিয়ে ১৫৮ টা দেশের উপর করা একটি গবেষণা থেকে দেখা গিয়েছে, সমকামিতা বিরোধী কুসংস্কারের জন্য জিডিপির ১১৯.১ বিলিয়ন ডলার ক্ষতিগ্রস্ত হয়। তারা দেখতে পান সমকামভীতির জন্য এশিয়াতে ৮৮.২৯ বিলিয়ন ডলার এবং ল্যাটিন আমেরিকা ও ক্যারিবিয়ানে ৮.০৪ বিলিয়ন ডলার ক্ষতি হয়। পূর্ব এশিয়া এবং মধ্য এশিয়ায় এই ক্ষতির পরিমাণ ১০.৮৫ ডলার। মধ্যপ্রাচ্য এবং উত্তর আমেরিকায় এই ক্ষতির পরিমাণ ১৬.৯২ ডলার। গবেষকরা প্রস্তাবনায় বলেন যদি সমকামভীতি ১ শতাংশ হ্রাস করা যায় তবে মাথাপিছু জিডিপি ১০ শতাংশ বৃদ্ধি পায়।
অ্যান ক্রস
অ্যান ক্রস (জন্ম ১৬ এপ্রিল ১৯৬৪) একজন অস্ট্রেলীয় প্রাক্তন দূরপাল্লার দৌড়বিদ। তিনি ২০০০ গ্রীষ্মকালীন অলিম্পিকে মহিলাদের ৫০০০ মিটারে প্রতিদ্বন্দ্বিতা করেছিলেন।
ফিলিপাইনে পতিতাবৃত্তি
ফিলিপাইনের জনসংখ্যা ইনস্টিটিউট এবং ডেমোগ্রাফিক রিসার্চ অ্যান্ড ডেভেলপমেন্ট ফাউন্ডেশন দ্বারা ২০০২ সালে পরিচালিত "তরুণ প্রাপ্তবয়স্ক উর্বরতা এবং যৌনতা অধ্যয়নে" দেখা গেছে যে ১৯% যুবক পুরুষ যৌনতার জন্য অর্থ প্রদান করেছে এবং ১১% যৌন সুবিধার জন্য অর্থ প্রদান করেছে।
২০১৩ সালে, এটি অনুমান করা হয়েছিল যে ফিলিপাইনে প্রায় ৫০০,০০০ পতিতা ছিল, প্রায় ৯৭.৫ মিলিয়ন জনসংখ্যার মধ্যে। ২০০৫ সালের একটি গবেষণার উদ্ধৃতি দিয়ে, সিনেটর পিয়া এস. কায়েটানো তার "পতিতাবৃত্তি বিরোধী আইন" (সেনেট বিল নং. ২৩৪১ এস. ২০১০) তে জোর দিয়েছিলেন যে ফিলিপাইনে পতিতাবৃত্তিতে শোষিত মানুষের সংখ্যা ৮০০,০০০ হতে পারে৷ বিলটি ২০১৩ সালে সিনেট বিল নং ৩৩৮২, এবং ২০১৫ সালে সিনেট বিল নং ২৬২১ হিসাবে পুনঃপ্রবর্তন করা হয়েছিল।
বিভিন্ন অঞ্চলে পতিতাবৃত্তি
পতিতাবৃত্তি স্থানীয় গ্রাহক এবং বিদেশী উভয়ের জন্যই কাজ করে। মিডিয়ার মনোযোগ যৌন পর্যটন ক্ষেত্রগুলিতে মনোযোগ দেয়ার প্রবণতা রয়েছে, প্রাথমিকভাবে বারগার্লদের দ্বারা কর্মীদের বারগুলির মাধ্যমে৷ যেসব শহরে পতিতাবৃত্তির প্রবণতা বেশি সেগুলি হল ওলংগাপো, অ্যাঞ্জেলেস সিটি, আলবেতে লেগাজপি, জাম্বালেসের প্যাসে এবং সুবিক বে, সাধারণত পূর্ব এশীয় এবং পশ্চিমা দেশগুলির বিদেশী ব্যবসায়ীরা গ্রাহকদের মধ্যে রয়েছে।
সুবিক বে নেভাল বেস এবং ক্লার্ক এয়ার বেসে যথাক্রমে মার্কিন সেনাবাহিনীর সময় ওলোঙ্গাপো সিটি এবং এঞ্জেলেসে পতিতাবৃত্তি অত্যন্ত বিশিষ্ট ছিল। ১৯৯১ সালে মাউন্ট পিনাটুবো, একটি আগ্নেয়গিরির অগ্ন্যুৎপাত হলে, এটি ক্লার্ক এয়ার বেসের বেশিরভাগ অংশ ধ্বংস করে দেয় এবং মার্কিন যুক্তরাষ্ট্র ১৯৯২ সালে এটি বন্ধ করে দেয়।
এর সাথে যুক্ত কিছু পতিতা বাণিজ্য বন্ধ হয়ে যায়, কিন্তু ম্যানিলার মেয়র আলফ্রেডো লিম যখন ১৯৯২ সালে তার প্রথম মেয়াদে ম্যানিলার এরমিতার যৌন শিল্প এলাকা বন্ধ করে দেন, তখন অনেক ব্যবসা অ্যাঞ্জেলেসে চলে যায়, নতুন গ্রাহক খুঁজে পায়। যৌন পর্যটকদের মধ্যমে।
অন্যান্য পর্যটন এলাকা যেমন সেবুতেও একটি উচ্চ-প্রোফাইল পতিতাবৃত্তির শিল্প গড়ে উঠেছে।
যৌন পাচার
ফিলিপাইন একটি উৎস দেশ এবং কিছুটা হলেও, যৌন পাচারের শিকার নারী ও শিশুদের জন্য একটি গন্তব্য এবং ট্রানজিট দেশ৷ আনুমানিক ১০ মিলিয়ন ফিলিপিনো বিদেশে থাকে বা কাজ করে এবং সরকার প্রতি বছর ফিলিপিনোদের বিদেশে কাজ করার জন্য আনুমানিক ২.৩ মিলিয়ন নতুন বা পুনর্নবীকরণ চুক্তি প্রক্রিয়া করে। এই অভিবাসী শ্রমিকদের একটি উল্লেখযোগ্য সংখ্যক যৌন পাচারের শিকার হয়, বিশেষ করে মধ্যপ্রাচ্য এবং এশিয়ায়, তবে অন্যান্য সমস্ত অঞ্চলেও। পাচারকারীরা, সাধারণত স্থানীয় নেটওয়ার্ক এবং সুবিধাদাতাদের সাথে অংশীদারিত্বে, অবৈধ নিয়োগে জড়িত থাকে যা অভিবাসী কর্মীদের পাচারের ঝুঁকিতে ফেলে, যেমন অতিরিক্ত ফি নেওয়া, প্রতারণামূলক ভ্রমণ এবং চুক্তির নথি তৈরি করা এবং পরিচয় নথি বাজেয়াপ্ত করা। অবৈধ নিয়োগকারীরা শিক্ষার্থী, ইন্টার্ন, এক্সচেঞ্জ প্রোগ্রাম, এবং ট্যুরিস্ট ভিসা ব্যবহার করে, সেইসাথে ফিলিপাইন সরকার এবং গন্তব্য দেশগুলির বিদেশী কর্মীদের জন্য আইনি কাঠামোকে এড়াতে অন্যান্য দেশে ভ্রমণ করে। পাচারকারীরা অন্য দেশে চাকরির প্রতারণামূলক প্রস্তাবের মাধ্যমে ইতিমধ্যে বিদেশে কর্মরত ফিলিপিনোদেরও নিয়োগ করে।
দেশের অভ্যন্তরে নারী ও শিশুদের যৌন পাচার একটি উল্লেখযোগ্য সমস্যা হিসেবে রয়ে গেছে। আদিবাসী সম্প্রদায় এবং ফিলিপাইনের প্রত্যন্ত অঞ্চলের মহিলা এবং শিশুরা যৌন পাচারের জন্য সবচেয়ে ঝুঁকিপূর্ণ। মিন্দানাওতে সংঘাতের কারণে বাস্তুচ্যুত ব্যক্তিরা, নথিপত্র ছাড়াই সীমান্তবর্তী দেশগুলি থেকে ফিরে আসা ফিলিপিনো এবং টাইফুন-আক্রান্ত সম্প্রদায়ের অভ্যন্তরীণভাবে বাস্তুচ্যুত ব্যক্তিরা মেট্রো ম্যানিলা, মেট্রো সেবু, মধ্য ও উত্তর লুজন এবং মিন্দানাওয়ের শহুরে এলাকায় যৌন পাচারের জন্য ঝুঁকিপূর্ণ। বোরাকে, অ্যাঞ্জেলেস সিটি, ওলোঙ্গাপো, পুয়ের্তো গ্যালেরা এবং সুরিগাও -এর মতো পর্যটন গন্তব্যগুলিতেও যৌন পাচার হয়, যেখানে বাণিজ্যিক যৌনকর্মের উচ্চ চাহিদা রয়েছে৷ যদিও কিছু শহুরে এলাকায় বাণিজ্যিক প্রতিষ্ঠানে শিশু যৌন পাচারের শিকারদের প্রাপ্যতা হ্রাস পেয়েছে, শিশু যৌন পাচার একটি ব্যাপক সমস্যা হিসেবে রয়ে গেছে, সাধারণত গোপন অবস্থান সম্পর্কে জ্ঞান থাকা ট্যাক্সি ড্রাইভারদের দ্বারা প্ররোচিত হয়ে। এছাড়াও, অল্প বয়স্ক ফিলিপিনো মেয়েরা এবং ছেলেরা ক্রমবর্ধমানভাবে অন্যান্য দেশে বিদেশীদের অর্থ প্রদানের জন্য সরাসরি ইন্টারনেট সম্প্রচারের জন্য যৌন কার্যকলাপ করতে প্ররোচিত হচ্ছে; এটি সাধারণত ব্যক্তিগত বাসস্থান বা ছোট ইন্টারনেট ক্যাফেতে ঘটে থাকে এবং ক্ষতিগ্রস্তদের পরিবারের সদস্যরা এবং প্রতিবেশীরা এটিকে সহায়তা করতে পারে। এনজিওগুলি ফিলিপাইনে উচ্চ সংখ্যক শিশু যৌন পর্যটকদের রিপোর্ট করে, যাদের মধ্যে অনেকেই অস্ট্রেলিয়া, জাপান, মার্কিন যুক্তরাষ্ট্র, কানাডা এবং ইউরোপের দেশগুলির নাগরিক; ফিলিপিনো পুরুষরাও শিশু পাচারের শিকারদের কাছ থেকে বাণিজ্যিক যৌনক্রিয়া ক্রয় করে। সংগঠিত অপরাধ সিন্ডিকেট চীন থেকে যৌন পাচারের শিকার ব্যক্তিদের ফিলিপাইনের মাধ্যমে অন্য দেশে নিয়ে যাওয়ার অভিযোগ রয়েছে।
কূটনৈতিক মিশন, আইন প্রয়োগকারী সংস্থা এবং অন্যান্য সরকারী সংস্থা সহ কর্মকর্তারা পাচারে জড়িত বা পাচারকারীদের দায়মুক্তির সাথে কাজ করার অনুমতি দিয়েছে বলে অভিযোগ রয়েছে। পূর্ববর্তী বছরের প্রতিবেদনে জোর দেওয়া হয়েছে যে পুলিশ ম্যানেজার, গ্রাহক এবং ভুক্তভোগীদের কাছ থেকে অর্থ আদায়ের জন্য বাণিজ্যিক যৌন প্রতিষ্ঠানে নির্বিচার বা জাল অভিযান পরিচালনা করে।
মার্কিন যুক্তরাষ্ট্রের স্টেট ডিপার্টমেন্ট অব স্টেট অফিস টু মনিটর অ্যান্ড কমব্যাট ট্রাফিকিং ইন পারসনস ফিলিপাইনকে 'টায়ার ১' দেশ হিসেবে স্থান দিয়েছে।
ইসহাক ফরিদী
ইসহাক ফরিদী (৫ জুন ১৯৫৭ — ৫ জুন ২০০৫) ছিলেন একজন বাংলাদেশি ইসলামি পণ্ডিত, লেখক ও গবেষক।     বাংলা সাহিত্যিক আলেম হিসেবে তিনি ৭০-এর অধিক গ্রন্থ রচনা, অনুবাদ ও সম্পাদনার করেছেন। তার আলোচিত বইগুলো ছিলো: ইসলামের রাজনৈতিক দর্শন, ইসলামী রাষ্ট্র ও রাজনীতি, ইসলামী অর্থনীতি ও ব্যাংকিং ব্যবস্থা, বাতিল যুগে যুগে, নবী প্রেমের অমর কাহিনী, উজ্জ্বল একটি নক্ষত্র, সুদ একটি অর্থনৈতিক অভিশাপ, জীবন গঠনে কুরআনের অবদান, ইসমতে আম্বিয়া (উর্দু), সিনেমার কুফল, কওমী মাদরাসা কি কেন? ইত্যাদি।
প্রারম্ভিক জীবন ও শিক্ষা
ইসহাক ফরিদী ১৯৫৭ সালের ৫ জুন মুন্সিগঞ্জ জেলার গজারিয়া থানাধীন হোগলাকান্দি গ্ৰামে জন্মগ্ৰহণ করেন। তার পিতা আব্দুস সালাম সিকদার ও মাতা সাকিনা বেগম। দীর্ঘ ১৮ বছর নিঃসন্তান জীবন কাটানোর পর তার জন্ম হওয়ায় তার মাতাপিতা ইব্রাহিম ও সারার ইসলামি কিংবদন্তি স্মরণ করে তার নাম রাখেন ইসহাক। তিনি নিজ গ্ৰাম হোগলাকান্দি জামে মসজিদ মাদ্রাসায় কুরআনুল কারিম হিফজ করেন। হিফজ শেষ করে নারায়ণগঞ্জ জেলার দেওভোগ এবং ঢাকার জামিয়া ইসলামিয়া দারুল উলুম মাদানিয়ায় প্রথম কয়েকটি ক্লাস অধ্যয়ন করেন। এরপর কাফিয়া শরহেজামি শরহেবেকায়া হেদায়া ও জালালাইন জামাত পড়েছেন ঢাকার জামিয়া আরাবিয়া ইমদাদুল উলুম ফরিদাবাদে। বাংলাদেশ কওমি মাদরাসা শিক্ষাবোর্ড (বেফাক)-এর অধীনে কেন্দ্রীয় পরীক্ষায় শরহেবেকায়া জামাতে তিনি সারাদেশে ২য় স্থান অর্জন করেন। সর্বশেষ বাংলাদেশ কওমি মাদরাসা শিক্ষাবোর্ড (বেফাক)-এর অধীনে জামিয়া শারইয়্যাহ মালিবাগ মাদরাসা থেকে ১৯৮৩ সালে দাওরায়ে হাদিসের পরীক্ষায় অংশগ্রহণ করে মেধা তালিকায় ৩য় স্থান অর্জন করেন।
কর্মজীবন
শিক্ষাজীবন সমাপ্তির পর জামিয়া আরাবিয়া কাসেমুল উলুম কুমিল্লায় শিক্ষক হিসেবে তার কর্মজীবনের সূচনা হয়। তিনি যখন কাসিমুল উলুম মাদ্রাসায় গমন করেন তখন তা ছিল কাফিয়া জামাতে সীমাবদ্ধ। এক বছরেই সেটাকে দাওরা হাদীসে উন্নীত করেন। এখানে তার চেতনা যোগ্যতা সমকালিন বিষয়ে সচেতনতা আদর্শিক প্রেরণা এবং মননশীলতার বিকাশ ঘটে। তিনি শিক্ষাদানে বাংলা সাহিত্যের প্রতি অনুরাগী ছিলেন। তিনি পরবর্তীতে নিজ এলাকায় রওযাতুল উলূম কাউনিয়াকান্দি মাদরাসা, পীরজঙ্গি মাদরাসা, জামিয়া মাদানিয়া বারিধারা এবং সর্বশেষ চৌধুরী পাড়া মাদ্রাসায় শিক্ষকতা করেছেন। কর্মজীবনে তিনি কিছু দিন ঢাকার শাহজাহানপুরের ঝিলমসজিদের ইমাম ও খতিবের দায়িত্বও পালন করেন। তিনি মিফতাহুল উলূম মধ্যবাড্ডা, দেওভোগ ও চৌধুরী পাড়া মাদরাসার শায়খুল হাদীস ছিলেন। তিনি অসংখ্য মসজিদ মাদ্রাসার তত্ত্বাবধান করতেন। তিনি কলিমউল্লাহ কওমি বিশ্ববিদ্যালয় প্রতিষ্ঠার উদ্যোগ নিয়েছিলেন, যা বর্তমানে ইসহাক ফরিদী রহ. কমপ্লেক্স নামে চলমান।
সাহিত্যচর্চা
কাফিয়া শরহে বেকায়ার ছাত্র থাকাকালে বাংলাসাহিত্যে আলেমদের পশ্চাদপরতা দেখে তিনি বাংলার সাহিত্য নিয়ে সচেষ্ট হোন। শিক্ষকতাকালে কিছুসংখ্যক ছাত্র গড়ে তুলেন। তিনি সত্তরেরও অধিক বই রচনা অনুবাদ ও সম্পাদনার কাজ করেছেন। তিনি ইসলামিক ফাউন্ডেশনের লেখক গবেষক ও সম্পাদক ছিলেন। তার লেখার মধ্যে রয়েছে কুরআন, হাদীস, ফেকাহ, সংস্কৃতি, দাওয়াত, দাঈ, ইতিহাস, আধ্যাত্ম্য, জীবনী, রাজনীতি, অর্থনীতি, ব্যাংকিং, সামাজিক জীবনসহ বিভিন্ন বিষয়ের প্রমাণ্যগ্রন্থ।
সংগঠন
কর্মজীবনের শুরুতে তিনি মুহাম্মদুল্লাহ হাফেজ্জীর খেলাফত আন্দোলনের কুমিল্লা জেলার সভাপতিত্বের দায়িত্ব পালন করেন। তিনি জমিয়তে উলামায়ে ইসলামের সহকারী সম্পাদক ছিলেন। একুশ শতকের প্রারম্ভে গঠিত ইসলামী আইন বাস্তবায়ন কমিটির তিনি যুগ্মমহাসচিব ছিলেন। পরবর্তীতে ইসলামী ঐক্যজোটের কেন্দ্রীয় নেতা হন।
ছাত্রাবস্থায় তিনি ইসলামী ছাত্র ঐক্য পরিষদ গঠন করেন। পরবর্তীতে সাহিত্য সংগঠন ‘লাজনাতুত ত্বলাবা'-তে উল্লেখযোগ্য ভূমিকা পালন করেন। উনিশশ সাতানব্বই সালে তিনি আসআদ মাদানীর পৃষ্ঠপোষকতায় পরিচালিত সেবামূলক সংগঠন ইসলাহুল মুসলিমীনের যুগ্মমহাসচিব হন। নিজ এলাকার আলেমদের নিয়ে হেফাজতে মুসলিমীন পরিষদ গঠন করেন।
তিনি আসআদ মাদানীর হাতে প্রথমে বায়আত গ্রহন করেন। এরপর তিনো জমিরুদ্দিন নানুপুরির হাতে বায়আত গ্রহন ও তার থেকে খেলাফত প্রাপ্ত হন।
মৃত্যু
তিনি জমিরুদ্দিন নানুপুরির কাছ থেকে খেলাফত লাভের কিছুদিন পর ২০০৫ সালের ৫ জুন তার সর্বশেষ লিখিত ‘ইহসান তাওউফ ও আত্মশুদ্ধি’ গ্রন্থটি নিয়ে নানুপুরির কাছে যাওয়ার পথিমধ্যে চট্রগ্রামে রোডএক্সিডেন্টে মৃত্যুবরণ করেন। তাকে গজারিয়া কাউনিয়াকান্দি বাগে জান্নাত মসজিদের মাকবারায় সমাহিত করা হয়।
শেরে বাংলা নগর থানা
শেরেবাংলা নগর বাংলাদেশের ঢাকা জেলার একটি থানা। এর ভেতর আগারগাঁও অবস্থিত এবং বাংলাদেশের জাতীয় সংসদ ভবন এই এলাকায় অবস্থিত। বাঙালি রাজনীতিবিদ এবং বিংশ শতাব্দীর প্রথমার্ধে বাঙালি কূটনীতিক হিসেবে বেশ পরিচিত শেরেবাংলা আবুল কাশেম ফজলুল হকের নামানুসারে এই এলাকার নামকরণ করা হয়। বিভিন্ন গুরুত্বপূর্ণ সরকারি, বেসরকারি প্রতিষ্ঠান, ব্যাংক-বীমা প্রতিষ্ঠানের জন্য এই স্থানটি গুরুত্বপূর্ণ।
ভূগোল
শেরেবাংলা নগর থানার অবস্থান হচ্ছে -এ।
গঠন
আগস্ট ৪, ২০০৯ সালে তেজগাঁও, কাফরুল ও মোহাম্মদপুর এই তিন থানার অংশ নিয়ে শেরেবাংলা নগর থানা গঠন করা হয়।
আরো দেখুন
জাতীয় সংসদ ভবন
দ্য গ্রেট খালি
দলীপ সিং রানা (পাঞ্জাবি: ਦਲੀਪ ਸਿੰਘ ਰਾਨਾ) (জন্ম ২৭ অগস্ট, ১৯৭২) তার দ্য গ্রেট খালি রিং নামে সমধিক পরিচিত। তিনি একজন ভারতীয় পেশাদার মল্লযোদ্ধা, অভিনেতা ও প্রাক্তন পাওয়ারলিফটার। ১৯৯৫ ও ১৯৯৬ সালে তিনি মি. ইন্ডিয়া খেতাব জেতেন। সাম্প্রতিক কালে তিনি ওয়ার্ল্ড রেসলিং এন্টারটেইনমেন্ট (ডব্লিউডব্লিউই)-এর র ব্র্যান্ডে সই করেছেন। পেশাদার মল্লযোদ্ধা হিসেবে উত্থানের পূর্বে তিনি পাঞ্জাব রাজ্য পুলিশের একজন পুলিশ আধিকারিক ছিলেন।
ডব্লিউডব্লিউই-তে তিনি একবারের ওয়ার্ড-হেভিওয়েট চ্যাম্পিয়ন, এবং একবারের স্ল্যামি অ্যাওয়ার্ড বিজয়ী। এছাড়া তিনি তিনটি হলিউড ও দুটি বলিউড চলচ্চিত্রে অভিনয় করেছেন।
ব্যক্তিগত জীবন
খালির বাবার নাম জ্বালা রাম এবং মায়ের নাম তণ্ডী দেবী। খালিরা সাত ভাইবোন। তিনি জানিয়েছেন যে তিনি তামাক ও মদ অপছন্দ করেন।